Document ID: 32005D0128

KOMISIJAS LĒMUMS
(2005. gada 14. februāris),
ar ko Itālijai piešķir daļēju atkāpi no datu sniegšanas attiecībā uz dalībvalstīs krastā izkrautajiem zvejniecības produktiem
(izziņots ar dokumenta numuru K(2005) 322)
(Autentisks ir tikai teksts itāļu valodā)
(2005/128/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 21. maija Regulu (EEK) Nr. 1382/91 par datu sniegšanu attiecībā uz dalībvalstīs krastā izkrautajiem zvejniecības produktiem (1), un jo īpaši tās 5. panta 4. un 5. punktu,
tā kā:
(1)
Datu vākšana attiecībā uz Itālijas piekrastes kuģu izkrautajiem zvejniecības produktiem, kā noteikts Regulā (EEK) Nr. 1382/91, rada valsts iestādēm ļoti lielu noslogojumu.
(2)
Vairāk izmantojot paraugu ņemšanas metodes, ievērojami samazinātu šo noslogojumu, un, kā Itālijas iestādes parādījušas praksē, ievērojami paaugstinātu iegūto datu kvalitāti.
(3)
Šajā ierosinātajā metodē paraugu ņemšanas līmenis pārsniedz 10 % robežu no zvejniecības produktu svara, kā paredzēts Regulas (EEK) Nr. 1382/91 1. pantā.
(4)
Saskaņā ar Regulas (EEK) Nr. 1382/91 5. panta 4. punktu gadījumos, kad kādas dalībvalsts īpašas zvejniecības nozares iekļaušana radītu valsts iestādēm grūtības, kas nav samērojamas ar šīs nozares nozīmi, Komisija var piešķirt atkāpi, kas ļauj šai dalībvalstij izslēgt attiecīgās nozares datus no valsts datu ziņojuma.
(5)
Itālijai jāatļauj izmantot paraugu ņemšanas metodes, ar kurām novērtētu vairāk nekā maksimālo 10 % daudzumu no krastā izkrauto zvejniecības produktu svara ar nosacījumu, ja rezultātā iegūtie aprēķini par kopējo izkrauto produktu svaru ir ar vismaz līdzvērtīgu ticamības pakāpi.
(6)
Saskaņā ar Regulas (EEK) Nr. 1382/91 5. panta 5. punktu šo atkāpi var piešķirt ilgākais uz trim gadiem.
(7)
Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas, kas izveidota ar Padomes Lēmumu 72/279/EEK (2) atzinumu,
IR PIEŅĒMUSI ŠO LĒMUMU.
1. pants
Itālija ir pilnvarota izmantot paraugu ņemšanas metodes, ar kurām novērtētu augstākais 10 % no atskaites mēnesī krastā izkrauto zvejniecības produktu svara, kā paredzēts Regulas (EEK) Nr. 1382/91 1. pantā.
2. pants
Šī atļauja beidzas 2006. gada 31. decembrī.
3. pants
Šis lēmums ir adresēts Itālijas Republikai.
Briselē, 2005. gada 14. februārī

Labels: 18
15
19
6